CELEX: 32016D0037
Language: et
Date: 2016-01-16 00:00:00
Title: Nõukogu otsus (ÜVJP) 2016/37, 16. jaanuar 2016, mis käsitleb otsuse (ÜVJP) 2015/1863 (millega muudetakse otsust 2010/413/ÜVJP (mis käsitleb Iraani vastu suunatud piiravaid meetmeid)) kohaldamise kuupäeva

16.1.2016   
            
            
               ET
            
            
               Euroopa Liidu Teataja
            
            
               LI 11/1
            
         NÕUKOGU OTSUS (ÜVJP) 2016/37,
   16. jaanuar 2016,
   mis käsitleb otsuse (ÜVJP) 2015/1863 (millega muudetakse otsust 2010/413/ÜVJP (mis käsitleb Iraani vastu suunatud piiravaid meetmeid)) kohaldamise kuupäeva
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 26. juulil 2010 vastu otsuse 2010/413/ÜVJP, (1) mis käsitleb Iraani vastu suunatud piiravaid meetmeid.
            
         
               (2)
            
            
               14. juulil 2015 jõudsid Hiina, Prantsusmaa, Saksamaa, Venemaa Föderatsioon, Ühendkuningriik ja Ameerika Ühendriigid liidu välisasjade ja julgeolekupoliitika kõrge esindaja toetusel kokkuleppele pikaajalises laiaulatuslikus lahenduses Iraani tuumaküsimusele. Ühise laiaulatusliku tegevuskava („tegevuskava”) edukas rakendamine tagab, et Iraani tuumaprogramm on täielikult rahumeelne, ning annab võimaluse tühistada kõik tuumavaldkonna sanktsioonid.
            
         
               (3)
            
            
               20. juulil 2015 võttis ÜRO Julgeolekunõukogu vastu resolutsiooni 2231 (2015), milles kiidetakse tegevuskava heaks ja kutsutakse tungivalt üles seda täielikult rakendama kooskõlas tegevuskavas kehtestatud ajakavaga ning nähakse ette kooskõlas tegevuskavaga võetavad meetmed.
            
         
               (4)
            
            
               ÜRO Julgeolekunõukogu resolutsiooniga 2231 (2015) nähakse ette resolutsioonide 1696 (2006), 1737 (2006), 1747 (2007), 1803 (2008), 1835 (2008), 1929 (2010) ja 2224 (2015) sätete kohaldamise lõpetamine, kui Rahvusvaheline Aatomienergiaagentuur (IAEA) on kindlaks teinud, et Iraan on täitnud tegevuskava kohased tuumavaldkonna kohustused.
            
         
               (5)
            
            
               ÜRO Julgeolekunõukogu resolutsiooniga 2231 (2015) nähakse samuti ette, et riigid täidavad asjakohaseid sätteid, mis sisalduvad Hiina, Prantsusmaa, Saksamaa, Venemaa Föderatsiooni, Ühendkuningriigi, Ameerika Ühendriikide ja Euroopa Liidu 14. juuli 2015. aasta avalduses, mis on lisatud ÜRO Julgeolekunõukogu resolutsioonile 2231 (2015) B lisana ning mille eesmärk on edendada läbipaistvust ja luua tegevuskava täielikku rakendamist soodustav õhkkond.
            
         
               (6)
            
            
               Nõukogu otsustas oma 18. oktoobri 2015. aasta otsuses (ÜVJP) 2015/1863 (2) lõpetada kõigi liidu tuumaenergiaalaste majanduslike ja finantssanktsioonide rakendamise samal ajal, võttes arvesse ÜRO Julgeolekunõukogu resolutsiooni 2231 (2015) ja selle B lisa, kui IAEA teeb kindlaks, et Iraan rakendab kokkulepitud tuumaenergiaalaseid meetmeid.
            
         
               (7)
            
            
               Samuti otsustas nõukogu otsusega (ÜVJP) 2015/1863 kehtestada siis, kui IAEA on kindlaks teinud, et Iraan on täitnud oma tuumavaldkonna kohustused, loa andmise korra, mille alusel vaadatakse läbi Iraanile teostatavad tuumaenergiaalased üleandmised või Iraaniga läbiviidavad tuumaenergiaalased tegevused, mis ei ole hõlmatud ÜRO Julgeolekunõukogu resolutsiooniga 2231 (2015), ning mille alusel tehakse nende suhtes otsus täielikus kooskõlas tegevuskavaga.
            
         
               (8)
            
            
               Vastavalt otsuse (ÜVJP) 2015/1863 artikli 2 teisele lõigule kohaldatakse nimetatud otsust alates kuupäevast, mil nõukogu on võtnud teadmiseks, et IAEA peadirektor on esitanud IAEA juhatajate nõukogule ja ÜRO Julgeolekunõukogule aruande, milles kinnitatakse, et Iraan on võtnud tegevuskava V lisa punktides 15.1–15.11 osutatud meetmed.
            
         
               (9)
            
            
               Nõukogu märgib, et IAEA peadirektor esitas 16. jaanuaril 2016 IAEA juhatajate nõukogule ja ÜRO Julgeolekunõukogule aruande, milles kinnitatakse, et Iraan on võtnud tegevuskava V lisa punktides 15.1–15.11 osutatud meetmed,
            
         ON VASTU VÕTNUD KÄESOLEVA OTSUSE:
   Artikkel 1
   Otsust (ÜVJP) 2015/1863 kohaldatakse alates 16. jaanuarist 2016.
   Artikkel 2
   Käesolev otsus jõustub Euroopa Liidu Teatajas avaldamise päeval.
   
      Brüssel, 16. jaanuar 2016
      
         
            Nõukogu nimel
         
         
            eesistuja
         
         A.G. KOENDERS
      
   
   
      (1)  Nõukogu 26. juuli 2010. aasta otsus 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (ELT L 195, 27.7.2010, lk 39).
   
      (2)  Nõukogu 18. oktoobri 2015. aasta otsus (ÜVJP) 2015/1863, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 274, 18.10.2015, lk 174).